open-index/open-wikipedia-markdown huggingface dataset:
గ్రీక్ ప్రభుత్వ-రుణ సంక్షోభం

** గ్రీక్ ప్రభుత్వ-రుణ సంక్షోభం** (గ్రీస్ ఆర్థికమాంద్యంగా కూడా పిలుస్తారు), యూరోజోన్ లోని నాలుగు సార్వభౌమ రుణ సంక్షోభాల్లో ఒకటిగా 2009 చివర్లో ప్రారంభమైంది,  తర్వాతికాలంలో  యూరోపియన్ రుణసంక్షోభంగా  వాటన్నిటినీ పిలవనారంభించారు.  సాధారణ  దృక్కోణం ఇది గ్రేట్ రెసిషన్ (గొప్ప ఆర్థికసంక్షోభం)  వల్ల ఏర్పడిన  సంక్షోభంతో   ప్రారంభమైందని  భావించినా, ఈ సమస్య గ్రీసులో విస్ఫోటనం కావడానికి వెనుక గ్రీక్ ఆర్థికవ్యవస్థలోని నిర్మాణాత్మక లోపాలతో, దశాబ్దాల నుంచి నెలకొన్న అత్యున్నతస్థాయి నిర్మాణంలోని  లోపాలతో కలపడం, స్థూలజాతీయోత్పత్తి స్థాయికి రుణం మించిపోవడం వంటివి మూలకారణాలు. 2009 తుదిలో, పెట్టుబడిదారుల్లో గ్రీస్ కి రుణాలను తీర్చే సామర్థ్యం ఉండదేమోనని, సార్వభౌమ రుణసంక్షోభం తాలూకు  భయాలు ఏర్పడ్డాయి.2012లో, గ్రీస్ ప్రభుత్వం చరిత్రలోనే అతిపెద్ద సార్వభౌమ రుణం తీర్చలేని దేశంగా నిలిచింది. జూన్ 30, 2015న గ్రీస్ €1.6 బిలియన్ ఐఎంఎఫ్ రుణం చెల్లింపు చేయలేకపోయిన తొలి అభివృద్ధి చెందిన దేశంగా నిలిచింది.ఆ సమయానికి, గ్రీసు ప్రభుత్వం €323 బిలియన్ల రుణం కలిగివుంది.

## ఇవి కూడా చూడండి
గ్రీకు ఋణ సంక్షోభ కాలరేఖ

## మూలాలు

వర్గం:ఆర్థిక సంక్షోభాలు
కీర్తి

* కీర్తి కాంత కనకం - 1983 తెలుగు సినిమా.
* కీర్తి ఆజాద్ -అని సంక్షిప్తంగా పిలువబడే కీర్తివర్థన్ భగవత్ ఝా ఆజాద్ 
* కీర్తి చావ్లా - ఒక భారతీయ సినీ నటి. 
* కీర్తి సురేష్ - సినీనటి
లక్కరాజు

## గ్రామాలు
* లక్కరాజు గార్లపాడు : గుంటూరు జిల్లా, సత్తెనపల్లి మండలానికి చెందిన గ్రామం.
* లక్కరాజు రామచంద్రరావు : ఆంధ్రప్రదేశ్ కు చెందిన జన్యుపదార్థాల రసాయన శాస్త్రవేత్త.
* లక్కరాజు నిర్మల లేదా అత్మీయ నిర్మల : కవయిత్రి, ఆత్మీయ మానసిక వికాస కేంద్ర స్థాపకురాలు.
కొండ్రెడ్డి వెంకటేశ్వరరెడ్డి

**కొండ్రెడ్డి వెంకటేశ్వరరెడ్డి** అభ్యుదయ కవి, సాహితీ విమర్శకులు, సమీక్షకులు. అభ్యుదయ హృదయంగా, సమసమాజమే ధ్యేయంగా, మార్క్సిజమే మార్గంగా, నీతి, నిజాయితీ, నిర్భీతే జీవితంగా, కవిత్వమే ఊపిరిగా జీవిస్తున్న సాహితీమూర్తి ఆయన.
## జీవిత విశేషాలు
కొండ్రెడ్డి 1944 డిసెంబర్ 12 న ప్రకాశం జిల్లా బుద్ధిరెడ్డిపల్లిలో కోటమ్మ, సుబ్బారెడ్డి దంపతులకు జన్మించారు.కొండ్రెడ్డి ఎన్నో పుస్తకాలు రాశారు. అందులో 'మట్టితడి బంధాల్లో' 'అంకుర స్పర్శ', 'దుక్కిచూపు', 'ఆకాశమంత చూపు' లాంటి కవితా సంపుటాలతోపాటు 'సంస్పర్శ', 'ఆలోకనం' లాంటి సాహితీవిమర్శలు, సమీక్షలు, 'చిగిరింతలు', నానీలు, 'విలక్షణనేత్రం' లాంటి పద్య కావ్యాలు రాశారు. సమర్థుడైన సృజనకారుడు ఏప్రక్రియలోనైనా రాణించగలడని ఆయన చెప్పడమేగాక నిరూపించాడు. 
## అవార్డులు
* 2007లో విష్ణుబొట్ల ఫౌండేషన్ అవార్డు, 
* 2008లో 'ఆటా' అవార్డు, 
* అవంత్స సోమసుందర్ లిటరరీ అవార్డు, 
* రాజరాజేశ్వరి అవార్డు, 
* రమ్యసాహితీ సమితి తదితర సాహితీ సంస్థల అవార్డులెన్నో అందుకున్నారు. 
* రంజని కుందుర్తి అవార్డు
* 2013 సంవత్సరానికి గాను తెలుగు విశ్వవిద్యాలయం వారు 'సాహిత్య విమర్శ' లో "కీర్తి పురస్కారం (2013)" ప్రకటించారు.
## పరిశోధనలు
ఈ కవి కావ్యాలపై మద్రాస్, నాగార్జున విశ్వవిద్యాలయాల్లో పరిశోధనలు చేసి అనేక మంది ఎంఫిల్, పిహెచ్ డి పట్టాలు కూడా పొందారు. విద్యాశాఖ అధికారిగా పదవీ విరమణ చేసిన కొండ్రెడ్డి వెంకటేశ్వరరెడ్డి 70 ఏళ్ల వయసులోనూ నిరంతర సాహితీ అధ్యయనం, అక్షర సేద్యం చేస్తున్నారు.

## మూలాలు

## ఇతర లింకులు
* http://www.10tv.in/specials/aksharam/Writer-and-Poet-Kondreddy-Venkateshwar-Reddy-Aksharam-42162 

వర్గం:1944 జననాలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:తెలుగు కవులు
వర్గం:సాహితీకారులు
వర్గం:ప్రకాశం జిల్లా కవులు
దుండిపాలెం

**దుండిపాలెం** బాపట్ల జిల్లా చుండూరు మండలానికి చెందిన  రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.

### గుంటూరు జిల్లా పరిధిలోని మండలాలు
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
## మూలాలు


వర్గం:ఆంధ్రప్రదేశ్ సీఆర్‌డీఏ గ్రామాలు
వర్గం:చుండూరు మండలం లోని రెవిన్యూయేతర గ్రామాలు
గుడిపూడి శ్రీహరి

**గుడిపూడి శ్రీహరి** సినిమా జర్నలిస్టు, విశ్లేషకులు. ఆయన 55 ఏళ్లపాటు సినీ విశ్లేషకుడిగా, పాత్రికేయుడిగా సేవలందించారు. ‘తెలుగు ఫిలిం ఇండస్ట్రీ’ అనే పుస్తకాన్ని ఆయన రచించారు.

## జీవిత విశేషాలు
ఆయన ఎం.ఎ(గణితశాస్త్రం) ను ఢిల్లీ విశ్వవిద్యాలయంలో చేసారు. ఆ కాలంలో ఆయన పి.యు.సి విద్యార్థులకు గణితశాస్త్రం, భౌతిక శాస్త్రాలను బోధించేవారు. ఆ తరువాత ఆయన జర్నలిజం వైపు దృష్టి సారించారు.
ఆయన 1969 నుండి ద హిందూ పత్రికలో రివ్యూలు వ్రాయడం ప్రారంభించారు. అప్పటి నుండి అనేక తెలుగు సినిమాలకు రివ్యూలు వ్రాసేవారు. ఆయన వ్రాసిన హిందూ రివ్యూలన్నింటిని సుదరయ్య విజ్ఞాన కళా మండపం నకు భద్రపరచుటకొరకు అందజేసారు. కానీ వరదల కారణంగా అవి పోయినవి. ప్రతి తెలుగు సినిమా వచ్చిందటే దానిని చూడడం, రివ్యూ వ్రాయడం ఆయన చేసిన కృషికి నిదర్శనం.
## సినిమాలలో అభిరుచి
1940 లలో ఆయన బాలునిగా ఉన్నప్పుడు అనేక డ్రామాలలో పాల్గొనేవారు. భారతదేశం లో సినిమా ఆ సమయంలో పరిణమించింది. ధియేటర్ వాతావరణం అందంగా రంజకమైన ఉండేది. ఆయన సినిమా హాల్ లో ఒక చిత్రం చూడటానికి మైళ్ళ, మైళ్ళు నడిచి వెళ్ళవలసి వచ్చేది. ఆయన సినిమాలకు ఆకర్షితులయ్యేవారు. ఆ కాలంలో ఆయన నాగయ్య సినిమాలైన "త్యాగయ్య", "భక్త పోతన" సినిమాలను చూసారు. ఆ కాలంలో సి.హెచ్.నారాయణరావు ఒక పెద్ద హీరో. ఆయన ప్రస్థానం ఉన్న కాలంలొ ఎన్.టి.రామారావు, అక్కినేని నాగేశ్వరరావు గార్లు హీరోలుగా సినిమా పరిశ్రమలో ప్రవేశించారు.
ఆయనకు ఇష్టమైన సినిమా మాయా బజార్.
## అవార్డులు
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'పత్రికా రచన' లో "కీర్తి పురస్కారం (2013)" ప్రకటించారు.

## మరణం
86 ఏళ్ల గుడిపూడి శ్రీహరి అనారోగ్యంతో హైదరాబాదులోని తన నివాసంలో 2022 జులై 4న అర్ధరాత్రి దాటాక తుదిశ్వాస విడిచారు. 2021 న‌వంబ‌రులో త‌న శ్రీ‌మ‌తి ల‌క్ష్మి మృతి చెందారు. ఆయ‌న‌కు కుమారుడు శ్రీ‌రామ్, ఓ కుమార్తె ఉన్నారు. 

## మూలాలు

* Interview with Gudipoodi Srihari by Jeevi

## ఇతర లింకులు

వర్గం:సినిమా పాత్రికేయులు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:జన్మస్థలం తెలియని వ్యక్తులు
భూసురపల్లి వెంకటేశ్వర్లు

**భూసురపల్లి వెంకటేశ్వర్లు** ప్రముఖ వాగ్గేయకారులు. ప్రకాశం జిల్లాలో పుట్టి పెరిగి, సాహిత్యరంగంలో పరిశోధనలు చేసి, ప్రస్తుతం గుంటూరు జిల్లా చేబ్రోలులో ప్రభుత్వ డిగ్రీ కళాశాలలో తెలుగు భాషోపన్యాసకులుగా పనిచేస్తున్నారు. వీరు స్వతహాగా డోలు విద్వాంసులు.

## జీవిత విశేషాలు
భూసురపల్లి వెంకటేశ్వర్లు ఆదిశేషయ్య, సుబ్బరత్నమ్మ దంపతులకు  1955 సెప్టెంబర్, 4వ తేదిన ప్రకాశంజిల్లా మద్దిపాడులో జన్మించారు.

## విద్య
* మద్దిపాడు లో పాఠశాల విద్య, ఒంగోలు కళాశాల విద్య పూర్తిచేసుకొని ఆంధ్ర విశ్వవిద్యాలయం లో ఎం.ఎ. (తెలుగు) చదివారు. తెలుగు విశ్వవిద్యాలయం నుండి డాక్టరేట్ పొందారు. 

## గురువులు
* సాహిత్యరంగంలో డా.నాగభైరవ కోటేశ్వరరావు, సంగీతరంగంలో పద్మశ్రీ డా. హరిద్వారమంగళం, ఎ.కె.పళనివేల్ 

## బిరుదులు
***సరస్వతీపుత్ర** 
***వాక్చతురానన**
***వినయభూషణ** 

## రచనలు
*తెలుగు సాహిత్య రూపకాలు( పిహెచ్.డి.కోసం చేసిన పరిశోధన).
* ఆంధ్రప్రదేశ్ నాదస్వర డోలు కళాకారుల చరిత్ర-1986
* దేవులపల్లి కృష్ణశాస్త్రి 
* ఒక అనుభవం నుంచి  -2003
* నేతాజి (నవల)(ఒరిస్సాలో ఉపవాచకంగా 1986లో ఉంది).
* త్యాగరాజు(చారిత్రక నవల)

## అవార్డులు
ఆయనకు 2013 సంవత్సరానికి గాను తెలుగు విశ్వవిద్యాలయం వారు 'వివిధ  ప్రక్రియలు'విభాగంలో "కీర్తి పురస్కారాన్ని" ప్రకటించారు.

## మూలాలు

వర్గం:కళాకారులు
వర్గం:తెలుగు రచయితలు
వర్గం:తెలుగు విశ్వవిద్యాలయం కీర్తి పురస్కారాల విజేతలు-2013
వర్గం:కళారత్న పురస్కార గ్రహీతలు
వర్గం:ప్రకాశం జిల్లా సంగీత విద్వాంసులు
వర్గం:ప్రకాశం జిల్లా ఉపాధ్యాయులు
వర్గం:ప్రకాశం జిల్లా రచయితలు
శ్రీపతి పండితారాధ్యుల సాంబమూర్తి

**శ్రీపతి పండితారాధ్యుల సాంబమూర్తి** (1906 - 1987) హరిదాసు, సంగీత విద్వాంసుడు, సంగీత పోషకుడు. నెల్లూరు పట్టణంలో త్యాగరాజ ఆరాధనోత్సవాలను సంప్రదాయంగా మలిచిన వ్యక్తి. సినీ నేపథ్యగాయకుడు ఎస్.పి.బాలసుబ్రహ్మణ్యం, సినీ నేపథ్యగాయకురాలు ఎస్.పి.శైలజలకు తండ్రి.
## సంగీత రంగం
సాంబమూర్తి హరిదాసుగానూ, సంగీత విద్వాంసునిగానూ మాత్రమే కాక త్యాగరాజ సంగీతోత్సవాలు నిర్వహిస్తూ కూడా ఆ రంగానికి సేవలందించారు. భిక్షమెత్తి, ఆ వచ్చిన సొమ్ముతో త్యాగరాజస్వామికి ఆరాధనోత్సవాలు నిర్వహించడమనే సంప్రదాయాన్ని నెల్లూరుకు తీసుకువచ్చారు. అతను, మరికొందరు కలసి పట్టణంలో త్యాగరాజ కీర్తనలు ఆలపిస్తూ భిక్షమెత్తిన సొమ్ముతో ఆ కార్యక్రమాలను దశాబ్దాల పాటు నిర్వహించారు.
## మూలాలు

## ఇతర  లింకులు

వర్గం:హరికథా కళాకారులు
వర్గం:తెలుగువారిలో సంగీతకారులు
వర్గం:నెల్లూరు జిల్లా సంగీత విద్వాంసులు
వర్గం:1906 జననాలు
వర్గం:1987 మరణాలు
చిట్టాపద్దులు

**చిట్టాపద్దులు ** (**ఆంగ్లం: [[:en:Bookkeeping|Bookkeeping]]**) అనగా ఆర్థిక లావాదేవీలను నమోదు చేయటం. వ్యాపారం యొక్క గణక శాస్త్రంలో భాగంగా చిట్టాపద్దులు నమోదు చేయబడతాయి. లావాదేవీలలో వ్యక్తిగత లేదా సంస్థాగత అమ్మకాలు, కొనుగోళ్ళు, రసీదులు, చెల్లింపులు ఉంటాయి. చిట్టాపద్దులు రెండు విధాలుగా లెక్కించవచ్చును.

* సింగిల్-ఎంట్రీ బుక్ కీపింగ్ సిస్టం
* డబుల్-ఎంట్ర్రీ బుక్ కీపింగ్ సిస్టం

పై రెండు విధాలు సిసలైన చిట్టాపద్దులుగా చెప్పబడిననూ, ఆర్థిక లావాదేవీలని నమోదు చేసే ఏ ప్రక్రియనైనా చిట్టాపద్దులు అనే అనవచ్చును.

చిట్టాపద్దులు వ్రాసే వ్యక్తి ఒక సంస్థలో ప్రతి ఆర్థిక లావాదేవిని ప్రతి దినము కేటాయింపబడ్డ దస్త్రంలో నమోదు చేసుకొంటూ ఉంటాడు. ఈ లావాదేవీలు అమ్మకాలు, కొనుగోళ్ళు, రశీదులు, చెల్లింపులకి సంబంధించనవై ఉంటాయి. అప్పుడే Accountant ఆర్థిక సంవత్సర అంతంలో తయారు చేసే నివేదికలు సరితూగుతాయి.

వర్గం:ఆర్థిక శాస్త్రము
గ్రీకు ఋణ సంక్షోభ కాలరేఖ

గ్రీకు ప్రభుత్వ ఋణ సంక్షోభం 2009లో మొదలై ఇంకా కొనసాగుతూ ఉంది. ఈ కాలంలో గ్రీసు దేశంలో ఎన్నో మార్పులు చోటు చేసుకున్నాయి. ఎందరో గ్రీకు పౌరుల జీతాలు భారీగా తరుగుకు గురయ్యాయి, నిరుద్యోగ సమస్య పెరిగింది, రాజకీయ నాయకుల ఎంపిక-రాజీనామాల పర్వాలతో దేశ రాజకీయ ముఖచిత్రం మునుపెన్నడూ లేని మార్పులకు గురయింది. గ్రీకు పార్లమెంట్ పొదుపుకు మార్గాలనుపదేశిస్తూ ఎన్నో విధానాలను బిల్లులుగా ప్రవేశపెట్టింది. దేశమంతటా ధర్నాలు, సమ్మెలు సర్వసాధారణంగా కనిపించసాగాయి. 2009లో జరిగిన గ్రీకు ఎన్నికల నుండి మొదలుకొని ముఖ్యమైన ఘట్టాలు ఇక్కడ సారాంశంగా ఇవ్వబడ్డాయి.

## నేపథ్యం
గ్రీసు యురోపియన్ యూనియన్ లో 1981 జనవరి 1న సభ్యత్వం తీసుకుంది. అప్పట్లో యురోపియన్ యూనియన్ ని యురోపియన్ కమ్యూనిటీస్ గా వ్యవహరించేవారు. అప్పటికి గ్రీసు ఆర్థికంగా మెరుగ్గా ఉండేది, నిరాటంకంగా గ్రీకు ఆర్థిక వ్యవస్థ అక్కడి నుండి అభివృద్ధి పొందుతూ వచ్చింది కూడా. అన్ని వైపుల నుండి పెట్టుబడుల రాక, భారీ పరిశ్రమల నిర్మాణం, యురోపియన్ యూనియన్ పెట్టుబడులు, సేవ-పర్యాటక-నౌకా రంగాల నుండి వస్తున్న రాబడి, అన్ని వెరసి జీవన స్థాయిని ఎన్నో రెట్లు పెంచేసాయి. 2001 లో గ్రీస్ తన సొంత కరెన్సీని వదిలి యూరోను కరెన్సీగా వాడటం మొదలుపెట్టింది. అక్కడ మొదలు 7 ఏళ్ళలో దేశ స్థూల దేశీయోత్పత్తి మూడు రెట్లయింది. 2001లో $12,400 నుండి 2008లో $31,700 కు పెరిగింది. ఏథెన్స్లో జరిగిన ఒలంపిక్ ఆటల లాంటి భారీ పెట్టుబడి ఉన్న అంశాలలో ఎక్కువ మొత్తంలో గ్రీకు ప్రభుత్వం పెట్టుబడులు పెట్టింది. ఈ పెట్టుబడులను యురోపియన్ కమిషన్, యురోపియన్ సెంట్రల్ బ్యాంక్, కొన్ని ప్రైవేట్ బ్యాంకుల నుండి ఋణ రూపంలో ప్రభుత్వం తీసుకుంది. 2007-08 లో ప్రపంచవ్యాప్త ఆర్థిక సంక్షోభం వచ్చినపుడు గ్రీకు ఆర్థిక వ్యవస్థ బాగా ప్రభావితమయింది. 2008-10 మధ్యలో దేశ స్థూల దేశీయోత్పత్తి దాదాపు 20 శాతం తగ్గింది. తద్వారా అప్పులను తీర్చాల్సిన భారం పెరిగి, అప్పు తీర్చే స్తోమత పడిపోయింది.

## 2009
 **గ్రీకు ఋణ సంక్షోభ కాలరేఖ** 
***2009 అక్టోబరు 4** – 2009 ఎన్నికలలో మధ్య-వామ పక్ష పార్టీ PASOK గెలుపు. 43.92% వోట్లతో 300 కు గానూ 160 పార్లమెంట్ సీట్లతో ఎన్నిక.
***2009 అక్టోబరు 20** – గ్రీకు బడ్జెట్ లోటు దగ్గర దగ్గర 12.5%గా తేల్చిన ఆర్థిక శాఖ మంత్రి జార్జ్ పాపాకాంస్టాంటినావ్ ఈ లోటు వలన దేశ స్థూ.దే.ఉ. 3% కన్న తక్కువకి చేరడం. ఇది యురోపియన్ యూనియన్ దేశాల సగటు స్థూ.దే.ఉ కన్న చాలా తక్కువ. యురోపియన్ యూనియన్ ఆర్థిక నిబంధనల ప్రకారం దేశ ఆర్థిక వ్యవస్థ అభివృద్ధి-స్థిరత్వం దెబ్బతిన్నాయి.
***2009 అక్టోబరు 22** – గ్రీకు ఋణ రేటింగును తగ్గిస్తూ ఋణ రేటింగు ఇచ్చే ఫిట్చ్ ప్ప్రకటన. A నుండి A− తగ్గిస్తూ రేటింగ్ ఇచ్చే మూడు కంపెనీలలో ఒకటైన ఫిచ్ ఈ ప్రకటన జారీ చేసింది.
***2009 డిసెంబరు 8** – గ్రీకు ఋణ రేటింగును A- నుండి BBB+కు తగ్గిస్తూ ఫిచ్ ప్రకటన జారీ చేసింది.
***2009 డిసెంబరు 16** – S&P (స్టాండర్డ్ అండ్ పూర్స్) గ్రీకు ఋణ రేటింగును తగ్గిస్తూ ప్రకటన చేసింది.
***2009 డిసెంబరు 23** – మూడీస్ ఇన్వెస్టర్స్ సర్విస్ సంస్థ ద్వారా గ్రీకు ఋణ రేటింగును A1 నుండి A2 కు తగ్గిస్తూ ప్రకటన

## మూలాలు

వర్గం:గ్రీకు
వర్గం:ఆర్థిక శాస్త్రము
అష్టావక్ర గీత

**అష్టావక్ర గీత** వేదాంతానికి సంబంధించిన గ్రంథం. ఇది అద్వైత వేదాంతాన్ని వివరిస్తుంది. ఇది అష్టావక్ర మహర్షికీ, జనకుడికీ మధ్య జరిగిన సంవాదంగా వ్రాయబడింది. 
thumbnail|అష్టావక్ర మహర్షి - జనకుడి సంవాదం

## రచన కాలం
భారతీయ సాంఘిక శాస్త్రజ్ఞుడైన **రాధాకమల్ ముఖర్జీ** ప్రకారం ఈ గ్రంథ రచన భగవద్గీత రచన (సా.పూ॥ 500-400 మధ్య) వెంటనే జరిగింది. ఎడిన్బర్గ్ విశ్వవిద్యాలయంలో సంస్కృతాచార్యుడిగా పనిచేస్తున్న జె.ఎల్. బ్రాకింగ్టన్ ప్రకారం ఈ గ్రంథం అంత పురాతనం కాదనీ, సా.శ.॥ 8 లో ఆది శంకరుడి అనుచరుడి ద్వారా రచించబడిందనీ లేదా 14వ శతాబ్దంలో శంకరుడి బోధనలు తిరిగి ప్రచారంలోకి వచ్చినపుడో జరిగి ఉండవచ్చని తెలుస్తుంది.
శ్రీ స్వామి శాంతానంద పూరి ప్రకారం ఈ గ్రంథం గౌడపాద శాయించిన అజాతవాద తత్త్వానికి (సృష్టి జరగలేదని) బీజాలు వేసి ఉండవచ్చనీ, అందువలన ఈ పుస్తక రచన గౌడపాదకి ముందు కాలం, శంకరుడికన్నా ముందు కాలంలో జరిగి ఉండవచ్చు.

## అష్టావక్రుడి గుర్తింపు
ఇక్కడ సంవాదంలో ఉన్న అష్టావక్రుడు, మహాభారతంలోని అష్టావక్ర మహర్షి ఒక్కరే అయి ఉండవచ్చు. అయితే ఈ విషయానికి ఋజువు గ్రంథంలో లేదు. రాధాకమల్ ముఖర్జీ ఈ గ్రంథంలోని జనకుడు రామాయణంలోని సీత తండ్రి అనీ, యజ్ఞవల్క్య మహర్షికి శిష్యుడనీ గుర్తించారు. ఇందుకు బృహదారణ్యకోపనిషత్తును ప్రమాణగ్రంథంగా తీసుకున్నారు. బృహదారణ్యకోపనిషత్తులో జనకుడు యజ్ఞవల్క్య మహర్షి నుండి పరమాత్మ తత్త్వాన్ని తెలుసుకున్నట్టు తెలుస్తుంది. భగవద్గీత (మూడవ అధ్యాయం 20 నుండి 25 శ్లోకాలు) లో జనకుడు ఆత్మజ్ఞానం పొందిన రాజుగా గుర్తించబడ్డాడు.

## మూలాలు

వర్గం:హిందూ గ్రంథాలు
డబ్‌స్మాష్

**డబ్‌స్మాష్'' ***</span>అనేది [[ఐఓఎస్]], [[ఆండ్రాయిడ్]]‌ల కొరకు రూపొందించిన [[వీడియో]] మెసేజింగ్ [[అప్లికేషన్]]. ఈ అప్లికేషన్ ఉపయోగించి, వినియోగదారులు ప్రఖ్యాతిచెందిన కొటేషన్ లేదా [[డైలాగ్]] వంటివాటి ఆడియో రికార్డింగ్ కి డబ్బింగ్ చెప్తూన్న తమ వీడియో రికార్డ్ చేసుకోగలుగుతారు. డబ్‌స్మాష్ యాప్ ఆధికారికంగా 2014 నవంబరు 19న విడుదలైంది. దాని వ్యవస్థాపకులు జానస్ డ్రూప్పెల్, రోలాండ్ గ్రీంకె, డేనియల్ టస్కిక్.
[[దస్త్రం:Dubsmash-Android.png|thumb|డబ్స్‌మాష్-ఆండ్రాయిడ్ తెర]]

== చరిత్ర ==
జర్మన్ సాఫ్ట్‌వేర్ డెవలపర్లు జానస్ డ్రూప్పెల్, రోలాండ్ గ్రీంకె, డేనియల్ టస్కిక్ ఈ యాప్ ని అభివృద్ధి చేశారు. డబ్‌స్మాష్ ఆధికారికంగా 2014 నవంబరు 19న విడుదలైంది. 2015 జనవరి 20న మలి వెర్షన్ 1.2.1 విడుదలైంది. తర్వాత [[నెల]]లలో మరో ఆరు వెర్షన్లు విడుదలయ్యాయి. జూలై 2015న 1.3 వెర్షన్ విడుదలైంది.
== ప్రాచుర్యం ==
డబ్‌స్మాష్ యాప్ ప్రపంచవ్యాప్తంగా చాలా ప్రాచుర్యం పొందింది. మొదట [[జర్మనీ]]లో విజయవంతమైన ఈ యాప్, క్రమంగా ప్రపంచవ్యాప్తంగా 18 దేశాల్లో ప్రాచుర్యం పొందింది. ఈ యాప్ ని 2015 జనవరి నెలాఖరు నాటికే కోటిమందికి పైగా డౌన్లోడ్ చేసుకున్నారు, 2015 జూన్ మూడోవారం నాటికి ఈ సంఖ్య 5కోట్లకు చేరింది. సామాన్యులతో పాటుగా పలువురు ప్రముఖులు కూడా ఈ క్రేజ్ లో పాలుపంచుకుంటున్నారు. ఫార్ములా వన్ డ్రైవర్ [[లెవీస్ హామిల్టన్|లెవిస్ హామిల్టన్]], [[ఆస్ట్రేలియా|ఆస్ట్రేలియ]]న్ నటుడు [[హగ్ జాక్‌మేన్]], [[జెన్నిఫర్ లోపెజ్]], డెమి మోరె, కేట్ అప్టన్ వంటి ప్రముఖులెందరో ఈ డబ్‌స్మాష్ యాప్ తో లిప్ సింక్ వీడియోలు తయారుచేసినవారిలో ఉన్నారు. బాలీవుడ్ ప్రముఖులు సోనమ్ కపూర్, సోనాక్షీ సిన్హా, రణ్‌వీర్ సింగ్, ఫర్హాన్ అఖ్తర్, అనిల్ కపూర్, రణ్‌బీర్ కపూర్, [[సల్మాన్ ఖాన్]], [[నేహా ధూపియా]], సోహా అలీఖాన్, దబాంగ్2 దర్శకుడు [[అర్బాజ్ ఖాన్]], [[ఆలియా భట్]], ప్రియాంక చోప్రా వంటివారంతా డబ్‌స్మాష్ లో వీడియోలు చేసి ఇన్‌స్టాగ్రామ్, ట్విటర్ లాంటి సామాజిక మాధ్యమాల్లో పంచుకున్నారు. క్రికెట్ ఆటగాడు విరాట్ కోహ్లీ, బ్యాడ్మింటన్ క్రీడాకారిణి సైనా నెహ్వాల్ కూడా డబ్ స్మాష్ వీడియోల్లో నటించారు. [[తెలుగు]] సినీనటుల్లో [[నందమూరి బాలకృష్ణ|బాలకృష్ణ]], [[మంచు లక్ష్మి]], [[మంచు విష్ణు]]లు కలసి [[లెజెండ్]] సినిమాలోని డైలాగ్ తో, [[రామ్‌చరణ్ తేజ్]], [[రానా దగ్గుబాటి|రానా]]లు కలసి మగధీర డైలాగూ చెప్తూ డబ్‌స్మాష్ వీడియోలు చేసి విడుదలచేశారు. *ప్రతిదానికి ఓవర్ ఎక్స్ ప్రెషన్ ఇప్పుడనండి అబ్బా'' అంటూ రవితేజ మిరపకాయ్ సినిమాలో చెప్పిన డైలాగును నవదీప్ డబ్‌స్మాష్ లో లిప్ సింక్ చేశారు. శివబాలాజీ దంపతులు, గీతామాధురి, మాధవీలత మొదలైన తెలుగు సినీనటులెందరో డబ్ స్మాష్ వీడియోలు విడుదల చేశారు.

## విమర్శలు
డబ్‌స్మాష్ లో పలువురు లిప్ సింక్ చేసి తయారుచేసే డైలాగులు, పాటలు కాపీహక్కుల పరిధిలో ఉన్నవి కావడంతో కాపీహక్కులను ఈ వీడియోల్లో చాలావరకూ ఉల్లంఘిస్తున్నాయి. పక్షుల, జంతువుల శబ్దాలు రికార్డు చేసి గానీ, స్వంతంగా రాసుకుని చెప్పిన డైలాగులు గానీ తప్పిస్తే దాదాపుగా మిగిలిన వీడియోలన్నీ కాపీహక్కులు ఉల్లంఘిస్తున్నట్టు నిపుణులు పేర్కొన్నారు. కేవలం ప్రైవేటుగా మిత్రులతో పంచుకోవడం కాకుండా ఫేస్ బుక్, ట్విట్టర్ వంటి సామాజిక అనుసంధాన వేదికలపై విస్తృత ప్రజానీకం చూసి, పంచుకునే వీలుండేలా పంచుకుంటే కాపీహక్కులు ఉల్లంఘించినట్టేనంటున్నారు.

## ఇవి కూడా చూడండి

## బయటి లింకులు
* అధికారిక వెబ్సైట్ : 

వర్గం:ఆండ్రాయిడ్ సాఫ్ట్‌వేర్లు
చెర్ల లాయిడ్

చెర్ లాయిడ్ ఒక బ్రిటిష్ పాప్ గాయని
## జీవిత చరిత్ర
చెర్ లాయిడ్ జిప్సీ, ఆంగ్ల సంతతికి చెందినది. ఆమె తల్లి వైపు నుండి జిప్సీ వారసత్వ వార్తలు . లాయిడ్ జూలై 28 న జన్మించాడు 1993. ఆమె సింగిల్ " ఆత్మ విశ్వాసం జాగర్ " 2010 ఆమె తొలి లో X ఫాక్టర్ UK లో ఒక విజయం కనిపించకుండా ప్రాధాన్యత సంతరించుకుంది. ఆమె సింగిల్ " U తిరిగి వాంట్" ఆమె విజయవంతమైన నుండి అమెరికాలో బాగా జనాదరణ పొందాయి. ఇది ఇప్పటివరకు ఇప్పటి వరకు ఆమె అత్యంత విజయవంతమైన పాట. ఆమె 2014 లో ఆమె రెండవ ఆల్బం " క్షమించాలి నేను లేట్ రెడీ " విడుదల.
## డిస్కోగ్రఫీ
*Sticks and Stones (2011)
*Sorry I'm Late (2014)
## సూచనలు

## బాహ్య లింకులు
* చెర్ లాయిడ్ ట్విట్టర్

వర్గం:1993 జననాలు
వర్గం:సంగీతకారులు
పొటాషియం ఆర్సనైట్

**పొటాషియం ఆర్సనైట్** అనునది ఒక రసాయన సమ్మేళనం. ఇది ఒక అకర్బన రసాయన సమ్మేళనం. ఇది పొటాషియం మెటా ఆర్సనైట్ (KAsO2), పొటాషియం ఆర్థో ఆర్సనైట్ (K3AsO3) అను రెండు రెండు రూపాలలో లభిస్తుంది. ఈ సమ్మెలళ పదార్థము ఆర్సనైట్ అయానులు AsO33− లేదా AsO2− కలిగి యుండును. ఈసమ్మేళనలో ఎల్లప్పుడూ ఆర్సెనిక్ +3 ఆక్సీకరణ స్థాయిలోనూ, పొటాషియం +1 ఆక్సీకరణ స్థాయిలో ఉండును.  ఆర్సెనిక్‌ను కలిగిన ఇతర సమ్మేళన పదార్థాల వలె పొటాషియం ఆర్సేనైట్ కుడా విషకారకం. మానవుల పై ఆర్సెనిక్‌ను కలిగిన ఇతర సమ్మేళన పదార్థాల వలె పొటాషియం ఆర్సేనైట్ కుడా విషకారకం. మానవుల పై కాన్సర్‌ ప్రేరక ప్రభావాన్ని చూపుతుంది. పొటాషియం ఆర్సేనైట్ ను ఇప్పటికి ఎలుక జాతికి చెందిన జంతువులను చంపుటకు విషంగా ఉపయోగిస్తున్నారు.
## అణు నిర్మాణ సౌష్టవం
ఎడమ|thumb|334x334px|పొటాషియం ఆర్సనైట్ అణువు
పొటాషియం మెటా ఆర్సనైట్ (KAsO2) అణువులో లో రెండు ఆక్సిజన్ పరమాణువులు ఉండి, అందులో ఒకటి ఆర్సెనిక్ పరమాణుతో ద్విబందాన్ని ఏర్పరచుకొని ఉండును. పొటాషియం ఆర్థో ఆర్సనైట్లో మూడు ఆక్సిజన్ పరమాణువులు ఉండి, అవి ఆర్సనిక్ తో ఏక బంధాన్ని కలిగి ఉండును.పొటాషియం ఆర్సనైట్ సమ్మేళనం యొక్క ఈ రెండు భిన్న రూపాలలో ఆర్సనిక్ +3 ఆక్సీకరణ స్థాయిలోఆర్సనైట్ గా ఏర్పడి ఉండును. అందువలన ఈ సమ్మేళనం యొక్క రెండు సౌష్టవ రూపాలను ఒకే పేరుతో పొటాషియం ఆర్సనైట్ అని పిలవడం జరుగుచున్నదిref name=":0" />. పొటాషియం ఆర్సనైట్ యొక్క రెండు రూపాల ధర్మాలు, లక్షణాలు ఒకే విధమైనవి .
## లక్షణాలు
అకర్బన సమ్మేళన మైన పొటాషియం ఆర్సనైట్ వాసనలేని, తెల్లని ఘనపదార్థం. ఇది నీటిలో సులభంగా అధిక ప్రమాణంలో కరుగుతుంది. ఆల్కహాల్ (సారాయి)లలో తక్కువ మొత్తంలో కరుగుతుంది. ద్రవ పొటాషియం ఆర్సనైట్ స్వల్ప ప్రమాణంలో హైడ్రోక్సైడ్ ఉండును, అందుచే ఇది బలహీనమైన క్షార గుణాలను ప్రదర్శించును. పొటాషియం ఆర్సనైట్ ను మండిం చిన దహనం చెందదు. కాని వేడి చేసినప్పుడు వియోగం చెంది ఆర్సైన్ (arsine), ఆర్సనిక్ ఆక్సైడ్ (arsenic oxides), పొటాషియం ఆక్సైడ్ వంటి విష వాయువులను వెలువరించును. పొటాషియం ఆర్సనైట్ ఆమ్లాలతో రసాయన చర్య జరపడం వలన విషకారక ఆర్సైన్ వాయువును ఏర్పరచును.

పొటాషియం ఆర్సనైట్ యొక్క రసాయనిక సంకేతం AsKO2. ఫార్ములా అణు (మోలార్) భారం146.019 గ్రాము/మోల్. పొటాషియం ఆర్సనైట్ యొక్క సాంద్రత 8.76 గ్రామాలు/సెం.మీ3. ద్రవీభవన స్థానం 360 C (572 °F; 573 K), ఈ ఉష్ణోగ్రతవద్ద వియోగం చెందుతుంది.

## తయారు చెయ్యడం
సాధారణంగా ఫౌలర్ ద్రావణం అని పిలవబడు సజల పొటాషియం ఆర్సనైట్ ను నీటి సమక్షములో ఆర్సెనిక్ ట్రై ఆక్సైడ్ ను పొటాషియం హైడ్రోక్సైడ్ తో రసాయనిక చర్యకు గురికావిం చడం ద్వారా ఉత్పత్తి చెయ్యుదురు.
:As2O3 (aq) + 2 KOH (aq) → 2 KAsO2 (aq) + H2O
## ఉపయోగాలు
18 శతాబ్ది కాలంనాటి ఇంగ్లీసు వైద్యుడు (physician) థామస్ ఫౌలర్ రక్తహినత (anemia), కీళ్ళవాతం (rheumatism), సోరియాసిస్ (psoriasis), గజ్జి ( eczema), చర్మపు నొప్పి (dermatitis), ఆస్తమా ( asthma), కలరా (cholera), సిఫిలిస్ (syphilis) వంటి జబ్బుల నివారణలో పొటాషియం ఆర్సనైట్ ద్రావణం (ఫౌలర్ ద్రావణం)ను ఉపయోగించాడు. ల్యుకేమియా వ్యాధి చికిత్సలో మొదటిసారిగా 1865 లో కెమో తెరఫీ కారకంగా వాడారు. అయితే దీని వాడకం వలన కలిగిన చికిత్స ప్రభావం తాత్కాలిక మైనది. చెదలు నాశక మందులలో వాడటం వలన కలపను ఎక్కువ కాలం నిల్వ ఉంచుటకు కారకంగా ఉపయోగిస్తున్నారు. అలాగే కీటక నాశక, కొన్ని కుంతక జాతుల ప్రాణినాశక మందులలో (rodenticides), చెదలు నాశక మందులలో, గుల్మనాశని (Herbicides).వాడెదరు.

## మూలాలు

వర్గం:పొటాషియం సమ్మేళనాలు
వర్గం:అకర్బన సమ్మేళనాలు
బేరియం క్లోరేట్

**బేరియం క్లోరేట్**ఒక రసాయన సమ్మేళన పదార్థం.ఇదిఒక అకర్బన సమ్మేళనం .
## లక్షణాలు
బేరియం, క్లోరిన్, ఆక్సిజన్ మూలకాల సమ్మేళనం /సంయోగం వలన బేరియం క్లోరేట్ ఏర్పడును.ఇది తెల్లని స్పటిక ఘనపదార్థం.ఇది క్లోరిక్ అమ్లంతో బేరియం రసాయనిక చర్య వలన ఏర్పడు బేరియం లవణం . ఆకుపచ్చ రంగు ఏర్పరచుటకై, కొన్ని సందర్భాలలో బాణసంచు (pyrotechnics) లో వాడెదరు .అలాగే క్లోరిక్ ఆమ్లాన్ని ఉత్పత్తి చెయ్యుటకై కూడావినియోగిస్తారు.

బేరియం క్లోరేట్ యొక్క రసాయన ఫార్ములా Ba (ClO3) 2. మోలార్ భారం 304.23 గ్రాములు/మోల్. సాంద్రత 3.18 గ్రాములు/సెం.మీ3.ద్రవీభవన స్థానం 413.9&nbsp;°C (ఈ ఉష్ణోగ్రత వద్ద వియోగం చెందును). నీటిలో ద్రావణియత 27.5గ్రాములు/100 మి.లీ .నీటిలో (20°Cవద్ద).

## రసాయన చర్యలు
### ఉత్పత్తి
బేరియం క్లోరైడ్, సోడియం క్లోరేట్ ద్రావల మద్య డబుల్ రిప్లేస్ మెంట్ చర్య జరపడం వలన బేరియం క్లోరేట్ ఉత్పత్తి చెయ్యబడును.
:BaCl2 + 2 NaClO3 → Ba(ClO3)2 + 2 NaCl
పై చర్య ఫలితంగా ఏర్పడిన ఫలితాంశచర్యా జనితాన్ని శీతలీకరించి, సాంద్రి కరణ చెందించిన బేరియం క్లోరేట్ అవక్షేపగా ఏర్పడును.నీటిలో సోడియం క్లోరేట్ కన్న బేరియం క్లోరేట్ తక్కువ ద్రావనియత స్వభావం కలిగి ఉండటం వలన, ఈ విధానంలో బేరియం క్లోరేట్ ను అవక్షేపిచి వేరుచేస్తారు. అయితే ఈ పద్ధతిలో ఉత్పత్తి చేసిన బేరియం క్లోరేట్ లో సోడియం మూలకం మలిన రూపంలో ఉంటుంది, ఈ కారణం వలన దీనిని నేరుగా బాణసంచు (pyrotechnic) గా వినియోగించిన, సోడియం వెలువరించు పసుపు రంగు వలన, బేరియం క్లోరేట్ వెలువరించు ఆకుపచ్చ వర్ణం వెల వెల పోవును.అందువలన పై విధానంలో ఉత్పత్తి చేసిన బేరియం క్లోరేట్ ను బాణసంచు/మందుగుండు సామాగ్రిలో ఉపయోగించరు.

సోడియం లేని /రహిత బేరియం క్లోరెట్ను విద్యుద్విశ్లేషణ విధానంద్వారా ఉత్పత్తి చెయ్యుదురు .
:BaCl2 + 6 H2O → Ba(ClO3)2 + 6 H2
మరుగుచున్న అమ్మోనియం క్లోరేట్ ద్రావణంతో బేరియం కార్బోనేట్ ను చర్య జరిపించడం వలనకూడా బేరియం క్లోరేట్ ను ఉత్పత్తి చేయ్యుదురు: 2 NH4ClO3 + BaCO3 + Q → Ba(ClO3)2 + 2 NH3 + H2O + CO2
పై రసాయన చర్య వలనమొదట బేరియం క్లోరేట్, అమ్మోనియం కార్బోనేట్ ఏర్పడి, మరుగుచున్న అమ్మోనియం కార్బోనేట్ ద్రవాణం అమ్మోనియా, కార్బన్ డై ఆక్సైడ్ గావియోగంచెందటం వలన, ద్రావణంలో కేవలం బేరియం క్లోరేట్ మిగిలి ఉండును.

### వియోగచర్య
ఉష్ణానికి/వేడికి గురికావించిన బేరియం క్లోరేట్ బేరియం క్లోరైడ్, ఆక్సిజన్ గా వియోగం చెందును.
:Ba(ClO3)2 → BaCl2 + 3O2
### క్లోరిక్ ఆమ్లం
బేరియం క్లోరేట్ సమ్మెళన పదార్థంనుండి క్లోరిక్ ఆమ్లాన్ని ఉత్పత్తి చెయ్యుదురు.బేరియం క్లోరెట్ను సజల సల్ఫ్యూరిక్ ఆమ్లంతో చర్య జరిపిం చడం వలన ద్రవ క్లోరిక్ ఆమ్లం, ద్రవంలో అవక్షేపంగా బేరియం సల్ఫేట్ ఏర్పడును.
:Ba(ClO3)2 + H2SO4 → 2HClO3 + BaSO4
పై రసాయన చర్యలో ఉపయోగించు పదార్థాలను మొదట సజల ద్రవాలుగా చేసి, రసాయనిక చర్యను కొనసాగించటం వలన సజల క్లోరిక్ ఆమ్లఉత్పత్తిఅగును.గాఢత కలిగిన ద్రవరూపంలో ఉపయోగించిన, ఏర్పడు గాఢ క్లోరిక్ ఆమ్లం అస్థిర గుణం వలన వియోగం చెందును.కొన్నిసార్లు ప్రేలే అవకాశం ఉంది.
## వినియోగం
బాణసంచా (మందుగుండు) సమానులలో పచ్చ రంగు వెలుతురును వేలువరించుటకై బెరియం క్లోరేట్ ఉపయోగిస్తారు.అయితే దీనిని C శ్రేణికి చెందిన బాణసంచాలో వినియోగిం చుటను అమెరికా రాష్ట్రాలలో నిషేధించారు.

## పరిసర ప్రభావం
బేరియం క్లోరేట్ మనుషులపై విషప్రభావం కనపరచును.
## మూలాలు/ఆధారాలు

## మూలాలు

వర్గం:బేరియం సమ్మేళనాలు
వర్గం:అకర్బన సమ్మేళనాలు
సారా లోరెన్

**సారా లోరెన్** (; జన్మనామం "మోనా లిజ్జా హుస్సైన్"), పాకిస్థాన్ కు చెందిన సినిమానటి, మోదల్.
## కెరీర్
సారా లోరెన్ 2010 లో చలన చిత్రరంగంలో ప్రవేశించింది. ఆమె "పూజాభట్" యొక్క రొమాంటిక్ థ్రిల్లర్ సినిమా "కజ్రారే" లో నటనా ప్రస్థానాన్ని ప్రారంభించింది. తరువాత 2013 లో "మర్డర్ 3" లో నటించింది.

తరువాతి సంవత్సరం ఆమె "యాసిర్ నవాజ్" యొక్క సినిమా "అంజుమన్" లో నటించి "తరంగ్ హౌస్ ఫుల్ అవార్డ్స్" లో ఉత్తమ నటిగా గెలుగుకుంది. 

## మూలాలు

వర్గం:పాకిస్తానీ సినిమా నటీమణులు
వర్గం:హిందీ సినిమా నటీమణులు
బూడిద భిక్షమయ్య గౌడ్

**బూడిద భిక్షమయ్య గౌడ్,** తెలంగాణ రాష్ట్రానికి చెందిన రాజకీయ నాయకుడు. ఆయన ఆలేరు నియోజకవర్గం నుండి 2009లో ఎమ్మెల్యేగా గెలిచాడు. 
## వ్యక్తిగత జీవితం
బూడిద భిక్షమయ్య 1969 జూలై 2న తెలంగాణ రాష్ట్రం, యాదాద్రి భువనగిరి జిల్లా, గుండాల మండలం, పారుపల్లి గ్రామంలో బూడిద సోమయ్య, సత్తమ్మ దంపతులకు జన్మించాడు. ఆయన తన ప్రాధమిక విద్యను  జిల్లా పరిషత్ ఉన్నత పాఠశాలలో, గుండాలలోని ప్రభుత్వ జూనియర్ కళాశాలలో  ఇంటర్మీడియట్ పూర్తి చేసి, ఉస్మానియా యూనివర్సిటీ నుండి బ్యాచిలర్ ఆఫ్ కామర్స్ డిగ్రీని పూర్తి చేశాడు. 
## వ్యక్తిగత జీవితం
బూడిద భిక్షమయ్య సువర్ణను వివాహం చేసుకున్నాడు.  వీరికి ఒక కుమారుడు ప్రవీణ్, ఒక కూతురు వాణి ప్రసన్న ఉన్నారు.
## రాజకీయ జీవితం
బూడిద భిక్షమయ్య భారతీయ జనతా పార్టీ  ద్వారా రాజకీయాల్లోకి వచ్చి ఆ తరువాత భారత జాతీయ కాంగ్రెస్ పార్టీలో చేరి పార్టీలో వివిధ హోదాల్లో పని చేసి 2009లో జరిగిన ఆంధ్రప్రదేశ్ శాసనసభ ఎన్నికలలో ఆలేరు శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి కళ్లెం యాదగిరి రెడ్డిపై 12902 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగుపెట్టాడు. ఆయన 2014లో జరిగిన ఆంధ్రప్రదేశ్ శాసనసభ ఎన్నికలలో ఆలేరు శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి గొంగిడి సునీత చేతిలో 31,477 ఓట్ల తేడాతో ఓడిపోయాడు.  

బూడిద భిక్షమయ్య 2018లో జరిగిన తెలంగాణ శాసనసభ ఎన్నికలలో ఆలేరు శాసనసభ నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలంగాణ రాష్ట్ర సమితి అభ్యర్థి గొంగిడి సునీత చేతిలో 33,086 ఓట్ల తేడాతో ఓడిపోయాడు. ఆయన 2019 మార్చి 26న కాంగ్రెస్ పార్టీని వీడి తెలంగాణ రాష్ట్ర సమితి పార్టీలో చేరాడు.

భిక్షమయ్య గౌడ్  2022 ఏప్రిల్ 5న న్యూఢిల్లీలో  తెలంగాణ రాష్ట్ర వ్యవహారాల ఇన్చార్జ్ తరుణ్ చుక్ సమక్షంలో భారతీయ జనతా పార్టీలో చేరాడు. ఆయన ఆ తరువాత బీజేపీ పార్టీలో ఇమడలేక తిరిగి 2022 అక్టోబరు 20న టీఆర్‌ఎస్‌ పార్టీ వర్కింగ్ ప్రెసిడెంట్‌ కేటీఆర్‌ సమక్షంలో టీఆర్‌ఎస్‌ పార్టీలో చేరాడు.

## పదవులు
* 2013 - నల్గొండ జిల్లా కాంగ్రెస్ కమిటీ (డీసీసీ) అధ్యక్షుడు
* 2015 లో నల్లగొండ: జిల్లా కాంగ్రేస్ జిల్లా పార్టీ అద్యక్షునిగా నియమించింది.

## మూలాలు

## ఇతర లింకులు
* ఆంధ్రప్రదేశ్ శాసనసభ సభ్యుల జాబితా (2009)

వర్గం:భారత జాతీయ కాంగ్రెస్ నాయకులు
వర్గం:యాదాద్రి భువనగిరి జిల్లా రాజకీయ నాయకులు
వర్గం:యాదాద్రి భువనగిరి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (2009)
రాముడుపాలెం (చల్లపల్లి)

**రాముడుపాలెం** కృష్ణ జిల్లా చల్లపల్లి మండలానికి చెందిన రెవెన్యూయేతర గ్రామం. 

## సమీప గ్రామాలు
నడకుదురు, పురిటిగడ్డ, నాదెళ్ళవారిపాలెం, నిమ్మగడ్డ, యార్లగడ్డ, పాగోలు.
## గ్రామ పంచాయతీ
రాముడుపాలెం, నడకుదురు గ్రామ పంచాయతీ పరిధిలోని ఒక శివారు గ్రామం.
## మూలాలు

## వెలుపలి లింకులు
నాదెళ్ళవారి పాలెం

**నాదెళ్ళవారి పాలెం** కృష్ణా జిల్లా చల్లపల్లి మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం, నడకుదురు గ్రామ పంచాయతీ పరిధిలోని ఒక శివారు గ్రామం.

## గ్రామ ప్రముఖులు

*చలసాని ప్రసాద్ ప్రముఖ కవి, రచయిత, విమర్శకులు
*ఎన్‌.వి. భాస్కరరావు కమ్యూనిస్టు నాయకుడు, న్యాయవాది, కార్మికోద్యమ నేత, ట్రేడ్ యూనియన్ కార్యకర్త

## గ్రామ విశేషాలు
ఈ గ్రామంలో గ్రామస్థులందరూ ఐకమత్యంతో చేయుచున్న **స్వచ్ఛ-సుందర** నాదెళ్ళవారిపాలెం పారిశుద్ధ్య అభివృద్ధి కార్యక్రమాలు  మొదలుపెట్టి 2016,జనవరి-18 నాటికి 50 రోజులయింది
## మూలాలు

## వెలుపలి లింకులు
మోప్లా తిరుగుబాటు

**మలబార్ తిరుగుబాటు** లేదా **మోప్లా తిరుగుబాటు** 1921లో బ్రిటిష్ అధికారానికీ, హిందూ భూస్వాములకు విరుద్ధంగా దక్షిణ భారతదేశంలోని మలబార్ జిల్లా మప్పిలా మొహమ్మదీయులు చేసిన తిరుగుబాటు. ఇది 19-20 శతాబ్దాలలో మరెన్నో సార్లు ఊచకోతలకు దారి తీసింది. 
ఖిలాఫత్ ఉద్యమాన్ని బ్రిటిష్ అధికారులు మలప్పురం జిల్లా-ఎరనాడ్, దక్షిణ మలబార్ జిల్లా-వల్లువనాడ్ లో అణిచివేసినప్పుడు, అందుకు ప్రతిచర్యగా 1921లో ఈ తిరుగుబాటు చోటు చేసుకుంది. 

## మూలాలు

వర్గం:విప్లవోద్యమాలు
భార్గవి రావు

**భార్గవి రావు**(Bhargavi P Rao) రచయిత్రిగా, అనువాదకురాలిగా ప్రసిద్ధి చెందినవారు.
## జీవిత విశేషాలు
ఈమె బళ్లారిలో 1944, ఆగస్టు 14 న జన్మించారు. ఉస్మానియా విశ్వవిద్యాలయంలో ఆంగ్లభాషలో పరిశోధన చేసి డాక్టరేట్ పట్టా సంపాదించుకున్నారు. తరువాత హైదరాబాదులో కోఠీ మహిళా కళాశాలలోను, నిజాం కళాశాలలోను ఇంగ్లీషు లెక్చరర్‌గా పనిచేశారు. పదవీ విరమణ తరువాత పొట్టి శ్రీరాములు తెలుగు విశ్వవిద్యాలయంలో గౌరవ ప్రొఫెసర్‌గా నియమితులయ్యారు. ఈమె తిరుపతికి చెందిన ప్రభంజనరావును వివాహం చేసికొన్నారు. ఈమె మే 23, 2008వ తేదీన గుండెనొప్పితో మరణించారు.

## సాహిత్య రంగం
ఈమె పలు రచనలను తెలుగు నుండి కన్నడకు, కన్నడ నుండి తెలుగులోనికి, తెలుగు నుండి ఇంగ్లీషులోనికి అనువాదం చేశారు. స్వంతంగా తెలుగు, ఇంగ్లీషు భాషలలో కథలు, కవిత్వం వ్రాశారు. పలు పురస్కారాలను పొందారు. Muse India అనే పత్రికకు వ్యవస్థాపక సంపాదకురాలిగా ఉన్నారు.

### రచనలు
# ఆల్బం (కవిత్వం)
# నీడల గోడలు (కవిత్వం)
# గుండెలో తడి
# చుక్క నవ్వింది
# నా పేరు
# అభిసారిక (నవల)
# తూర్పుగాలి (నవల)
# పుత్రకామేష్టి (నవల)
# ప్రణవ గంగ (నృత్య రూపకం)
# సౌగంధిక 
# ఊర్వశి (వారణాశి నాగలక్ష్మితో కలిసి)
# నాగమండల (అనువాదం మూలం: గిరిష్ కర్నాడ్)
# హయవదన (అనువాదం మూలం: గిరిష్ కర్నాడ్)
# తలాదండం (అనువాదం మూలం: గిరిష్ కర్నాడ్)
# తుగ్లక్ (అనువాదం మూలం: గిరిష్ కర్నాడ్)
# అగ్నివర్షం (అనువాదం మూలం: గిరిష్ కర్నాడ్)
# సిరి సంపెంగ (అనువాదం)
# కథగా మారిన అమ్మాయి (అనువాదం)
# నూరేళ్ల పంట (కథా సంకలనం)
# ముద్ర (కవయిత్రుల కవితా సంకలనం)
# నూరు వరహాలు (కథా సంకలనం)
# ఇంకానా! ఇకపై సాగదు (దళిత కథల సంకలనం)
# ఆహా! ఓహో! (హాస్య కథల సంకలనం)
# War a Heart's Ravage (శీలా సుభద్రాదేవి దీర్ఘకవిత యుద్ధం ఒక గుండెకోతకు ఆంగ్లానువాదం)
# Pebbles on the Sea Shore (కథలు)
# Hiccups (కవిత్వం)
# Meru Kanchana (నవల)
# Colours and Cadences: Poems from the Romantic Age (టి.విజయ కుమార్‌తో కలిసి)

## పురస్కారాలు
భార్గవి రావు, కన్నడంలో గిరీష్ కర్నాడ్ రచించిన తలాదండె అనే నాటకాన్ని తెలుగులోకి తలాదండం అనే పేరుతో అనువదించారు. 1995 లో దీనికి కేంద్ర సాహిత్య అకాడమీ వారి అనువాద పురస్కారం లభించింది.

## మూలాలు

## ఇతర లింకులు
*Bhargavi Rao's Profile on Muse India
*Sinner, Saint, Bhargavi Rao's book
*Man's Heaven, a short story by Bhargavi Rao translated into English

వర్గం:1944 జననాలు
వర్గం:2008 మరణాలు
వర్గం:తెలుగు అనువాదకులు
వర్గం:తెలుగు కవయిత్రులు
వర్గం:తెలుగు రచయిత్రులు
వర్గం:కేంద్ర సాహిత్య అకాడమీ అనువాద పురస్కార గ్రహీతలు
వర్గం:కన్నడం నుండి తెలుగు లోకి అనువాదాలు చేసినవారు
నందిరాజు చలపతిరావు

**నందిరాజు చలపతిరావు** ముద్రణారంగ నిపుణుడు, రచయిత, ప్రచురణకర్త.ఈయన సాహిత్య భూషణ బిరుదాంకితులు.

## జీవిత విశేషాలు
జానపద సాహిత్యానికి మూలముగా చెప్పుకొనే శ్రీ నందిరాజు చలపతిరావు గారి 1922 నాటి స్త్రీలపాటల పుస్తకం వ్రాసారు. 1897లో దీని మొదటిభాగం ప్రచురించారుట. 
1897 లో ఏలూరులో రాజా మంత్రిప్రగడ భుజంగరావు (పశ్చిమగోదావరి జిల్లా లక్కవరం యొక్క జమీందారు) ప్రారంభించిన "మంజువాణి" అనే జర్నల్ కు చలపతిరావు సహకారాన్నందించారు.

## ప్రచురణలు

## మూలాలు

## ఇతర లింకులు

వర్గం:తెలుగు రచయితలు
వర్గం:ముద్రణారంగ నిపుణులు
చిన్నాగిరిపల్లి

"చిన్నాగిరిపల్లి" కృష్ణా జిల్లా అగిరిపల్లి మండలానికి చెందిన రెవెన్యూయేతర గ్రామం.

## గ్రామ చరిత్ర
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ద్వారా ఉత్తర్వులు జారీ అయ్యాయి.
### కృష్ణా జిల్లాలోని మండలాలు, గ్రామాలు
విజయవాడ రూరల్ మండలం పరిధితో పాటు, పట్టణ పరిధిలోకి వచ్చే ప్రాంతం. విజయవాడ అర్బన్ మండలం పరిధిలోని మండలం మొత్తంతో పాటు అర్బన్ ఏరియా కూడా. ఇబ్రహీంపట్నం మండలం మొత్తంతో పాటు అర్బన్ ప్రాంతం, పెనమలూరు మండలం పరిధితో పాటు అర్బన్ ఏరియా, గన్నవరం మండలంతో పాటు అర్బన్ ఏరియా, ఉంగుటూరు మండలంతో పాటు అర్బన్ ఏరియా, కంకిపాడుతో పాటు అర్బన్ ఏరియా, ఉయ్యూరుతో పాటు అర్బన్ ఏరియా, జి.కొండూరు మండలంతో పాటు అర్బన్ ఏరియా, కంచికచర్ల మండలంతో పాటు అర్బన్ ఏరియా, వీరుళ్లపాడు మండలంతో పాటు అర్బన్ ఏరియా, పెనుగంచిప్రోలు మండల పరిధిలోని కొంత భాగంతో పాటు శనగపాడు గ్రామం ఉన్నాయి.
### అగిరిపల్లె మండలం
అగిరిపల్లె మండలం మొత్తంతో పాటు పట్టణ పరిధిలో ఉన్న ప్రాంతం కూడా సీఆర్‌డీఏ పరిధిలోకి వస్తుంది. 
## గ్రామ భౌగోళికం
ఇది సముద్రమట్టానికి 24 మీ.ఎత్తులో ఉంది. 
## గ్రామానికి రవాణా సౌకర్యాలు
నూజివీడు, గన్నవరం నుండి రోడ్దురవాణా సౌకర్యం ఉంది. రైల్వేస్టేషన్; విజయవాడ 28 కి.మీ.దూరంలో ఉంది.
## గ్రామంలో విద్యా సౌకర్యాలు
జిల్లా పరిషత్తు ఉన్నత పాఠశాల, సూరవరం.

చుక్కపల్లి ఉన్నత పాఠశాల, అగిరిపల్లి.

ఎస్.ఎఫ్.ఉన్నత పాఠశాల, వడ్లమాను.    
## గ్రామములోని మౌలిక సదుపాయాలు
పాల ఉత్పత్తిదారుల పరస్పర సహాయ సహకార సంఘం.
## గ్రామ విశేషాలు
ఈ గ్రామానికి చెందిన  **పామర్తి రామకోటేశ్వరరావు ** ప్రస్తుతం మచిలీపట్నం సమీపంలోని వాసవీ ఇంజనీరింగ్ కళాశాలలో ఆచార్యులుగా పనిచేయుచున్నారు. వీరికి ఆంధ్ర విశ్వవిద్యాలయం నుండి డాక్టరేట్ పట్టా లభించినది. ఒక వ్యక్తి స్వరం ఆధారంగా అతని ఐడెంటిటీని గుర్తించుటకు వీలుగా వీరు చేసిన పరిశోధనాంశానికి గాను, వీరికి ఈ డాక్టరేట్ పట్టా లభించినది. 

## మూలాలు

## వెలుపలి లంకెలు
వర్గం:ఆంధ్రప్రదేశ్ సీఆర్‌డీఏ గ్రామాలు
జయంతి భావనారాయణ

**జయంతి భావనారాయణ** తూర్పుగోదావరి జిల్లా, మోడేకుర్రు గ్రామంలో 1867లో ఒక పేద వైదిక బ్రాహ్మణ కుటుంబంలో జన్మించాడు. ఇతని తండ్రిపేరు రామయ్య. తల్లి పేరు వెంకమ్మ. స్వగ్రామంలో సంప్రదాయ విద్యను గడించి అమలాపురం పట్టణంలో మేనమామ వద్దకు చేరి ఆంగ్లవిద్యను నేర్చుకున్నాడు. మేనమామ వద్ద ఆంగ్లంతో పాటుగా సంగీతం, నాటకాలలో మెలకువలు నేర్చుకున్నాడు. ఇతడి చిన్నతనంలోనే తండ్రిని, మేనమామను పోగొట్టుకున్నాడు. బ్రతుకుతెరువు కోసం కాకినాడ వెళ్లి అక్కడ ఒక పాఠశాల స్థాపించి పిల్లలకు ఇంగ్లీషు చెప్పేవాడు. తరువాత కోగంటి నరసింహాచార్యులు నడిపే పాఠశాలలో తన పాఠశాలను విలీనం చేసి ఇద్దరూ కలిసి కష్టపడి స్కూలును వృద్ధిలోనికి తీసుకువచ్చారు. ఇతడు 1887లో చల్లా కామయ్య కుమార్తె శేషమ్మను వివాహం చేసుకున్నాడు. జయంతి భావనారాయణ అనేక నాటకాలను వ్రాసి దానిలో నటించేవాడు. నాటకాల కంపెనీతో తగాదా పడి కోర్టుకు వెళ్లవలసి రావడంతో 1890లో నాటకాలలో నటించడం మానివేశాడు. 1895లో పట్టభద్రుడై జగన్నాథపురం లోయర్ సెకండరీ పాఠశాలలో ఆంధ్రోపాధ్యాయుడిగా చేరాడు. తరువాతి కాలంలో ఇతడు పిఠాపురం మహరాజా కళాశాలలో పండితునిగా పనిచేశాడు. ఇతడు 1917లో పరమపదించాడు.  
## రచనలు
# భీమలింగ శతకము
# గాయక గాయనీ మనోరంజని
# సుమిత్ర చరిత్ర (షేక్స్‌పియర్ వ్రాసిన వింటర్స్ టేల్ ఆధారంగా)
# రఘుదేవరాజీయము (షేక్స్‌పియర్ నాటకం పెరిక్లెస్ ఆధారంగా)
# అభినయ గీతములు
# లక్ష్మీ శనైశ్చర విలాసము
# రాజభక్తి గీతములు
# సౌందర్య సతీమణి (షేక్స్‌పియర్ నాటకము ఆల్ ఈజ్ వెల్ దట్ ఎండ్స్ వెల్ ఆధారంగా)
# రాజపుత్రద్వయ విలాసము
# కుముద్వతీ సారంగధరము (ఐదు అంకముల నాటకము)(1909)
# ప్రత్యక్ష నారసింహము
# లోకోక్తి ప్రకాశిక మున్నగునవి.

## మూలాలు
* నా వాజ్మయ మిత్రులు - టేకుమళ్ల కామేశ్వరరావు

వర్గం:1867 జననాలు
వర్గం:తెలుగు రచయితలు
వర్గం:1917 మరణాలు
వర్గం:తూర్పు గోదావరి జిల్లా ఉపాధ్యాయులు
వర్గం:తూర్పు గోదావరి జిల్లా రచయితలు
జయంతి గంగన్న

**జయంతి గంగన్న** శ్రీకాకుళంలో 1884లో సూర్యనారాయణ, సూరమ్మ దంపతులకు జన్మించాడు. ఇతడు మెట్రిక్యులేషన్ శ్రీకాకుళంలో ముగించి రాజమండ్రిలో ఉపాధ్యాయ శిక్షణ పొందాడు. ఇతడు తన 11వ యేట 5యేళ్ల వయసు వున్న సత్యనారాయణమ్మను వివాహం చేసుకున్నాడు. ఇతనికి ఎం.ఎ. చేయాలని కోరిక ఉండేది. కానీ ఇతని జాతీయ భావాల కారణంగా కళాశాల ప్రిన్సిపాల్ మార్క్ హంటర్ ఇతని దరఖాస్తును తిరస్కరించాడు. దానితో రాజమహేంద్రవరంలోని వీరేశలింగం ఆస్తికోన్నత పాఠశాలలో ఉపాధ్యాయునిగా చేరి ఆ తరువాత ప్రధానోపాధ్యాయుడిగా పనిచేశాడు. నవల రచయిత కొవ్వలి లక్ష్మీనరసింహారావు ఇతని శిష్యుడు. బొబ్బిలిరాజా తన సంస్థానంలో ఒక పాఠశాలను నడపవలసిందిగా ఇతడిని కోరగా తిరస్కరించాడు. అలాగే ఆంగ్లేయ ప్రభుత్వం ఎన్నో అవకాశాలను ఎరచూపినా వాటిని తిరస్కరించాడు. ఇతడు ఎన్నో రచనలు, కావ్యాలు వ్రాశాడు. వాటిలో హరిశ్చంద్రోపాఖ్యానము, సుమబాల అను చాళుక్య చోళ సమ్మేళనోదంతము, కంఠమాల, నీతి సూచనలు, ఎన్నో పాఠ్యపుస్తకాలు ఉన్నాయి. ఇతనికి జానపద సాహిత్యం అంటే ఎంతో మక్కువ. ఎన్నో జానపద గేయాలు వ్రాశాడు. వాటిలో ప్రాచుర్యం పొందిన "అయ్యో కొయ్యోడా", "విలాపము" మొదలైనవి ఉన్నాయి. ఇతడు భలే పెళ్లి అనే సినిమాలో నటించాడు. 1903లో ఒక లిఖిత పత్రికను నడిపాడు. ఇతడు 1962లో మరణించాడు.

## మూలాలు
*  టేకుమళ్ల కామేశ్వరరావు గారి '''''నా వాజ్మయమిత్రులు''''' నుండి

వర్గం:1884 జననాలు
వర్గం:1962 మరణాలు
వర్గం:తెలుగు రచయితలు
బేరియం క్రోమేట్

బేరియం క్రోమేట్ ఒక బేరియం సమ్మేళనం. ఇది ఒక అకర్బన రసాయనిక సమ్మేళనం.
## భౌతిక లక్షణాలు
ఈ సమ్మేళనం యొక్క IUPAC నామం బేరియం టెట్రా అక్సో క్రోమేట్ (IV).ఈ సమ్మేళనం పసుపు వర్ణంలో ఉంది, ఇసుక వలె పొడిగా ఉండును.ఈ సమ్మేళనం యొక్క ఫార్ములా BaCrO4.బేరియం క్రోమేట్ ఆక్సీకరణ కారకంగా పనిచేయును.బేరియం క్రోమేట్ ను వేడి చేసిన, బేరియం ఆయనుల విడుదల కారణంగా ఆకుపచ్చ రంగు జ్వాలను వెలువరించును .

బేరియం క్రోమేట్ యొక్క మొలారు (అణు ) భారం 253.37గ్రాములు/మోల్.సాంద్రత 4.498 గ్రాములు/ సెం.మీ3.ద్రవీభవన స్థానం 210&nbsp;°C (410&nbsp;°F; 483K).ఈ సమ్మేళనం నీటిలో అంతగా కరగదు.20&nbsp;°C వద్ద 100 మి.లీ నీటిలో 0.2775 మి.గ్రాముల బేరియం క్రోమేట్ కరుగుతుంది. కాని బలమైన ఆమ్లాలలో బేరియం క్రోమేట్ కరగుతుంది.
## చరిత్ర
సహజసిద్ధంగా ఏర్పడిన బేరియం క్రోమేట్ మొదట జోర్డాన్ దేశంలో గుర్తించారు. శిలలపై ఏర్పడిన బ్రౌన్ రంగు ఈ స్పటిక రూపంలో ఉన్న ఈ పదార్థానికి హేస్‌మైట్ అని జోర్డాన్ సామ్ర్యాజ్యం పేరును నిర్ధారించారు.
ఈ హేస్‌మైట్ స్పటీకాలు పసుపు-బ్రౌన్ రంగు మొదలుకొని ఆకుపచ్చిని-బ్రౌన్ రంగు కలిగి, ఒకమిల్లి మీటరు పొడవు ఉండును.

ఈ హేస్‌మైట్ స్పటికాలు కేవలం బేరియం క్రోమేట్ ను మాత్రమే కాకుండగా, కొద్ది పరిమాణంలో సల్ఫర్ మూలకాన్ని కుడా కలిగి ఉండును.హెస్‌మైట్ లో సల్ఫర్ మలినంగా ఉన్న నిష్పత్తిని బట్టి స్పటికాలరంగు ముదురు వర్ణం నుండి లేత వర్ణం సంతరించుకుని ఉండును.
## రసాయనిక చర్యలు
పొటాషియం క్రోమేట్ ను బేరియం హైడ్రోక్సైడ్ లేదా బేరియం సల్ఫేట్ (barium sulphate) తో రసాయనిక చర్యకు లోను కావించడం వలన ఉత్పత్తి చెయ్య వచ్చును.
:\mathsf{Ba(OH)_2 + \ K_2CrO_4 \longrightarrow \ BaCrO_4 \downarrow + 2 \ KOH}
ప్రత్యన్యామయంగా బేరియం క్లోరైడ్, సోడియం క్రోమేట్ మధ్య అంతర చర్యవలనను ఉత్పత్తి చెయ్యవచ్చును. ఈ చర్యలో అవక్షేపంగా ఏర్పడిన బేరియం క్రోమేట్ ను నీటితో శుభ్రంగా కడిగి/శుద్ధి చేసి, వడబోసి తరువాత ఆరబెట్టి, నిల్వ చెయ్యుదురు. ఇది నీటిలో కరుగదు.కాని ఆమ్లంలలో కరుగుతుంది.
:2 BaCrO4 + 2 H+ &nbsp; → &nbsp; 2 Ba2+ + Cr2O72− + H2O
Ksp = [Ba2+][CrO42−] = 2.1 x 10−10
సోడియం అజైడ్ సమక్షములో బేరియం క్రోమేట్ సమ్మేళనం బేరియం హైడ్రోక్సైడ్ తో చర్య జరపడం వలన బేరియం క్రోమేట్ (V) ఏర్పడును.
: ~\mathsf{4BaCrO_4+2Ba(OH)_2\xrightarrow{NaN_3} \ 2Ba_3(CrO_4)_2+O_2\uparrow \ +2H_2O\uparrow}
## సాధారణ ఉపయోగాలు
బేరియం క్రోమేట్‌ను పలు రకాలుగా ఉపయోగిస్తారు.తరచుగా క్రోమియం అయాను వాహకం (carrier) గా ఉపయోగిస్తారు.క్రోమియం ఎలక్ట్రో^ప్లేటింగులో బాత్ లోని సల్ఫెటును తొలగించుటకై స్కావెంజరుగా ఉపయోగిస్తారు.బేరియం క్రోమేట్ ఒక ఆక్సీకరణ కారకం బాణసంచు (టపాసులు తదితరాలు) యొక్క మండే వేగాన్ని మోడిఫై చేస్తుంది.బేరియం క్రోమేట్ ను రంగుల (paints ) తయారిలో కూడా ఉపయోగిస్తారు.రంగులలో లెడ్ సల్ఫేట్ తో కలిపినా బేరియం క్రోమేట్ రంగులకుకు నిమ్మపసుపు వర్ణాన్ని కల్గిస్తుంది.
## భద్రత/ఆరోగ్యం పై ప్రభావం
బేరియం క్రోమేట్ విషకారక పదార్థం .బేరియం క్లోరేట్ ను పుడిగా మార్చునప్పుడు ఏర్పడిన ధూళిని పిలచిన కాన్సరు వచ్చే అవకాశముంది
## మూలాలు

వర్గం:బేరియం సమ్మేళనాలు
వర్గం:అకర్బన సమ్మేళనాలు
పరుచూరి రఘుబాబు స్మారక నాటక పరిషత్తు - 2015

ప్రముఖ రచయితలు, నటులైన పరుచూరి వెంకటేశ్వరరావు, పరుచూరి గోపాలకృష్ణ 1989లో ఏర్పాటు చేసిన నాటక పరిషత్తే **[[పరుచూరి రఘుబాబు స్మారక నాటక పరిషత్తు]]**. 2015 ఏప్రిల్‌ 27 నుంచి 30 వరకు హైదరాబాద్‌ లోని రవీంద్రభారతి లో, మే 1 నుంచి 5 వరకు వరకు గుంటూరు జిల్లా లోని పల్లెకోన గ్రామంలో  అఖిల భారత రజతోత్సవ నాటక పోటీలు జరిగాయి.
 

రాజేంద్రప్రసాద్‌, తెలంగాణ ప్రభుత్వ సలహాదు కె.వి. రమణాచారి, సుద్దాల అశోక్‌ తేజ, దర్శకుడు శంకర్‌, శ్రీకాంత్‌రెడ్డిల పాల్గొన్నారు. నాటకోత్సవాల ముగింపు కార్యక్రమానికి డా. సి. నారాయణరెడ్డి అధ్యక్షత వహించగా టి. సుబ్బరామిరెడ్డి ముఖ్యఅతిధులుగా పాల్గొని నటీనటులను సత్కరించారు. రంగస్థల నటులు, దర్శకులైన బి. విజయ ప్రకాష్ గారికి పరుచూరి రఘుబాబు రంగస్థల పురస్కారం అందజేశారు.

01.05.2015 నాడు సాయంత్రం 5 గం.లకు తెలుగు చలన చిత్ర నిర్మాతల మండలి వారి ఆర్థిక సహాయంతో పల్లెకోనలో నిర్మించిన ఆడిటోరియం ప్రారంభోత్సవం, ప్రజానటుడు, స్వాతంత్ర్య సమరయోధడు అయిన కర్నాటి లక్ష్మీనరసయ్య గారికి పరుచూరి రఘుబాబు రంగస్థల పురస్కార కర్యక్రమం జరిగింది.

04.05.2015 నాడు రాత్రి 10 గం.లకు న్యా నిర్ణేతల జడ్జిమెంట్, విజేతల వివరాల ప్రకటన జరిగింది.

05.05.2015 నాడు సాయంత్రం గం. 6 ని.లకు జబర్దస్త్ కళాకారులచే కామొడిషో, రాత్రి గం. 8.30 ని.లకు స్వాతి సపరివార పత్రిక వ్యవస్థాపకులు వేమూరి బలరామ్ గారిచే తెలుగు నాటక రచయితల ప్రత్యేక సంచిక 'దృష్టి' ఆవిష్కరణ అనంతరం పరుచూరి రఘుబాబు స్మారక నాటక పరిషత్తు - 2015 విజేతలకు బహుమతుల ప్రదానోత్సవం జరిగింది.

## పరిషత్తు వివరాలు - నాటక/నాటికలు

## ఇవికూడా చూడండి
* పరుచూరి రఘుబాబు స్మారక నాటక పరిషత్తు
* పరుచూరి రఘుబాబు స్మారక నాటక పరిషత్తు - 2011
* పరుచూరి రఘుబాబు స్మారక నాటక పరిషత్తు - 2012
* పరుచూరి రఘుబాబు స్మారక నాటక పరిషత్తు - 2013
* పరుచూరి రఘుబాబు స్మారక నాటక పరిషత్తు - 2014
* పరుచూరి రఘుబాబు స్మారక నాటక పరిషత్తు - 2016
* పరుచూరి రఘుబాబు స్మారక నాటక పరిషత్తు - 2017
* పరుచూరి రఘుబాబు స్మారక నాటక పరిషత్తు - 2018
* పరుచూరి రఘుబాబు స్మారక నాటక పరిషత్తు - 2019

## మూలాలు

వర్గం:తెలుగు నాటకరంగం
వర్గం:పరుచూరి రఘుబాబు స్మారక నాటక పరిషత్తు
ఉత్పల్ చటర్జీ

**ఉత్పల్ చటర్జీ **  (జననం 1964 జూలై 13, భారతదేశంలో కలకత్తా నగరంలో) మాజీ భారత క్రికెట్ క్రీడాకారుడు. ఆయన ఎడమచేతి స్పిన్నర్, లో ఆర్డర్ బ్యాట్స్‌మన్. ఆయన భారతదేశంలోని కలకత్తా నగరంలో "కలకత్తా బాలుర పాఠశాల"లో ప్రాథమిక విద్యను పూర్తిచేశారు.

ఆయన బెంగాల్ క్రికెట్ జట్టులో ఆడారు. ఆయన 1955 లో భారతదేశ ఒన్ డే ఇంటర్నేషనల్ క్రికెట్ లో కూడా మూడుసార్లు ఆడారు.

ఆయన 2008 సెప్టెంబరు 4 నుండి బెంగాల్ క్రికెట్ టీంకు ముఖ్య కోచ్ గా ఉన్నారు.

## మూలాలు
*

వర్గం:భారతీయ క్రికెట్ క్రీడాకారులు
వర్గం:1964 జననాలు
వర్గం:జీవిస్తున్న ప్రజలు
వర్గం:భారతీయ వన్డే క్రికెట్ క్రీడాకారులు
వర్గం:పశ్చిమబెంగాల్ క్రికెట్ క్రీడాకారులు
వర్గం:భారతీయ క్రీడాకారులు
ఒమర్ షరీఫ్

**ఒమర్ షరీఫ్** ప్రముఖ హాలీవుడ్ నటుడు.లారెన్స్ ఆఫ్ అరేబియా, డాక్టర్ ఝివాగో వంటి సినిమాల్లో అద్భుతంగా నటించిన ఒమర్ షరీఫ్ అంతర్జాతీయంగా పేరు తెచ్చుకున్నారు. లారెన్స్ ఆఫ్ అరేబియాలో నటనకు ఆస్కార్ అవార్డుకు నామినేట్ అయిన ఒమర్ అదే సినిమాకు గోల్డెన్ గ్లోబ్ అవార్డును దక్కించుకున్నారు. నటనపై ఆసక్తితో లండన్‌లోని 'రాయల్ అకాడమీ ఆఫ్ డ్రమెటిక్ ఆర్ట్'లో నటనకు సంబంధించిన మెళకువలు నేర్చుకున్నారు. 1954లో 'సిర్రా ఫిల్-వాడి' అనే ఈజిప్టియన్ చిత్రంతో నటనా ప్రయాణాన్ని ప్రారంభించారు.

మెకన్నాస్ గోల్డ్, లారెన్స్ ఆఫ్ అరేబియా, డాక్టర్ జివాగో, ది టెన్ కమాండ్ మెంట్స్, ది మెమొరీస్ ఆఫ్ మిడ్ నైట్ లాంటి చిత్రాలతో దూసుకుపోయారు. దాదాపు 70 చిత్రాల్లో ఒమర్ నటించారు. ఇలా ఛాన్సులపై ఛాన్సులతో తీరికలేకుండా గడిపిన ఒమర్‌కు వెనక్కి తిరిగి చూసుకోవాల్సిన అవసరం రాలేదు. 
## జీవిత విశేషాలు
ఆయన ఈజిఫ్టు లోని అలెగ్జాండ్రియా నగరంలో ఏప్రిల్ 10 1932 న జన్మించారు. ఆయన నటనా ప్రస్థానం 1953 లో సిరా ఫి ఆల్-వది చిత్రంతో ప్రారంభమైంది. అతి కొద్దికాలంలోనే సుప్రసిద్ధ నటునిగా ప్రఖ్యాతి పొందారు. 1958లో హాలీవుడ్ గాయన అయిన అబ్దెల్ హలీం హఫీజ్ తో కలసి ఇరవై ఈజిఫ్టు చిత్రాలలో నతించారు. ఆమె సతీమణి అయిన ఈజిప్టు నటీమణి ఫాతెన్ హమామతో కలసి అనేక రొమాంటిక్ చిత్రాలలో నటించారు.

## నటనా ప్రస్థానం
ఆయన నటించిన మొట్టమొదటి ఆంగ్ల చిత్రం 'లారెన్స్ ఆఫ్ అరేబియా'. డేవిడ్‌ లీన్స్‌ నిర్మించిన దీనిలో షరీఫ్‌ ఆలీ పాత్రను ఒమర్‌ పోషించాడు. తన నటనా వైదుష్యంతో ఆస్కార్‌ నామినేషన్‌కు ఉత్తమ సహాయ నటునిగా నామినేట్‌ అయ్యాడు. దీనితోపాటే గోల్డెన్‌ గ్లోబ్‌ అవార్డును సైతం దక్కించుకున్నాడు. అద్భుతమైన యీ పాత్ర అనంతరం ఆయన రకరకాలైన పాత్రలకు జీవం పోశాడు. బిహౌల్డ్‌ ఏ పాలి హార్స్‌లో (1964) స్పానిష్‌ మతబోధకునిగా, చెంఘిజ్‌ఖాన్‌లో (1965) మంగోలియన్‌ విజేతగా, అదే ఏడాది బోరిస్‌ పాస్టర్‌నాక్‌ రచించిన నవల డాక్టర్‌ జివాగోలో ప్రధాన పాత్రధారిగా ఆయన నటించాడు. 
ఆ తరువాత ది నైట్‌ ఆఫ్‌ జనరల్స్‌లో జర్మన్‌ సైనికాధికారిగా, మేయర్‌లింగ్‌లో ఆస్ట్రియా యువరాజు రుడాల్ప్‌గా, చె గువేరాలో చే పాత్రను, ఫన్నీ గర్ల్‌లో ఫన్నీ బ్రిస్‌ భర్తగా నటించడం ద్వారా ఆయన ఎంతో ప్రఖ్యాతి పొందాడు.

2003లో ఫ్రెంచ్‌ భాషా చిత్రంలో పోషించిన ఒక పాత్ర ఆయనకు ఎంతో పేరును సంపాదించి పెట్టింది. 1932లో పుట్టినది మొదలు 1965లో ఐరోపాకు వెళ్ళేవరకు ఓమర్‌ షరీఫ్‌ తన మాతృదేశమైన ఈజిప్టులోనే గడిపాడు. ఈజిప్టు చిత్రనటి ఫాటెన్‌ హమామాను వివాహమాడేటందుకై 1955లో ఓమర్‌ షరీఫ్‌ ఇస్లాంను స్వీకరించాడు. 1957లో ఈ దంపతులకు పుత్రుడు కలిగాడు. పేరు తారిక్‌ ఎల్‌-షరీఫ్‌. ఎనిమిదేళ్ళ వయసులో డాక్టర్‌ జివాగో చిత్రంలో యూరి పాత్రలో నటించాడు. 1966లో యీ దంపతులు వేరుపడ్డారు. 1974లో వివాహ బంధం తెగిపోయింది. షరీఫ్‌ మరలా వివాహం చేసుకోలేదు. 2010లో హల్‌ విశ్వవిద్యాలయం ఓమర్‌కు గౌరవ పట్టాను ప్రదానం చేసింది.

## చిత్రమాలిక

File:Omar Sharif, Cyrine AbdelNour 66ème Festival de Venise (Mostra) 9.jpg|Sharif with Cyrine Abdelnour at the Venice Film Festival in 2009
File:Geraldine Chaplin - Omar Sharif.jpg|thumb|left|200px|With Geraldine Chaplin in *[[Doctor Zhivago (film)|Doctor Zhivago]]* (1965)
File:Omar Sharif 66ème Festival de Venise (Mostra) 4.jpg|thumb|Sharif at the Venice Film Festival in 2009

## మూలాలు

## ఇతర లింకులు

* 
* ప్రజాశక్తిలో ఆయన జీవిత చరిత్ర
* Omar Sharif at elcinema.com (Arabic)
* The Making of ''Lawrence of Arabia'', Digitised BAFTA Journal (Winter 1962–1963)
* Omar Sharif  (Aveleyman)
* Omar Sharif (1932–2015) (findagrave.com

వర్గం:1932 జననాలు
వర్గం:2015 మరణాలు
వర్గం:హాలీవుడ్ నటులు
వర్గం:గుండెపోటు మరణాలు
పాలడుగు వెంకట్రావు

**పాలడుగు వెంకట్రావు** భారత జాతీయ కాంగ్రెస్ రాజకీయనాయకుడు. ఆంధ్రప్రదేశ్ అసెంబ్లీలో కాంగ్రెస్ ఎమ్మెల్సీగా వ్యవహరించారు.రెండు సార్లు నూజివీడు ఎమ్మెల్యేగా పనిచేసారు.
## జీవిత విశేషాలు
పాలడుగు వెంకట్రావు 1940 నవంబర్ 11న కృష్ణా జిల్లా మునలూరు మండలం గోగులంపాడులో జన్మించారు. తండ్రి వామపక్ష భావాలు కలిగి ఉన్నా వెంకట్రావు మాత్రం కాంగ్రెస్ వైపే ఆకర్షితులయ్యారు. 1968లో యువజన కాంగ్రెస్లో చేరడంతో ఆయన రాజకీయప్రస్థానం ప్రారంభమైంది. 1972లో ఎమ్మెల్సీగా ఎన్నికైన ఆయన ఆరేళ్లపాటు ఆ పదవిలో కొనసాగారు. 1978లో నూజివీడు నియోజకవర్గం నుంచి మొదటిసారి ఎమ్మెల్యేగా ఎన్నికైన పాలడుగు అంజయ్య కేబినెట్లో గ్రామీణాభివృద్ధిశాఖ మంత్రిగా పనిచేశారు. అయితే ఆ మరుసటి ఎన్నికల్లో ఓటమి పాలయ్యారు. 1989లో మళ్లీ నూజివీడు నుంచి నియోజకవర్గం నుంచి ఎమ్మెల్యేగా ఎన్నికైన ఆయన నేదురుమల్లి జనార్ధనరెడ్డి కేబినెట్లో పౌరసరఫరాలమంత్రిగా పనిచేశారు. 2007 నుంచి ఆంధ్రప్రదేశ్ శాసనమండలిలో కాంగ్రెస్ ఎమ్మెల్సీగా కొనసాగుతున్నారు.
## సోషలిస్టు వాదిగా
కాంగ్రెస్ లో ఉన్న కొద్దిమంది సోషలిష్టు నేతల్లో పాలడుగు వెంకట్రావు ఒకరు. స్వతహాగా పాలడుగు ధనవంతుడు, భూస్వామి అయినప్పటికీ ఆ దర్పం ప్రదర్శించకుండా సామన్య జీవితం గడిపేవాడు. ప్రజలకు సేవచేయటంలోనే అసలైన ఆనందం ఉందని ఆస్తులను పక్కనబెట్టేశాడు. సోషలిస్టు విధానాలు పాటించే పాలడుగు పిల్లలను కూడా వద్దనుకుని జీవితాన్ని ప్రజలకు అంకితం చేశారు. తన ఆస్తులు కూడా ప్రజలకే చెందేలా వ్యవహరించారు. ఇలాంటి మంచి మనిషి మరణం పట్ల కాంగ్రెస్ నేతలు విచారం వ్యక్తం చేశారు. –
## రచయితగా
పాలడుగు వెంకట్రావు గారు "నాటి త్యాగం-నేటి స్వార్థం- రేపటి?" అనే పేరిట ఓ పుస్తకాన్ని రాశారు. ఉక్కు మనిషి కాకాని వెంకటరత్నం అడుగుజాడల్లో నడిచిన నిజమైన శిష్యుడు పాలడుగు. అంతేకాదు,, నైతిక విలువలను, నీతి నిజాయితీలను తన జీవితంలో ఆచరించి చూపిన వ్యక్తిగా చరిత్రలో నిలిచిపోతారాయన. పాలడుగు విప్లవకారుడు కాకపోయినా విప్లవాభిమాని, పేదలకు భూ పంపిణీ చేయాలని ఎన్నో పోరాటాలు చేసిన పోరాటయోధుడనే చెప్పొచ్చు..
## దాతగా
పాలడుగు వెంకట్రావు ఆయన నివాస గృహాన్ని ఆంధ్రప్రదేశ్ హార్టికల్చర్ విశ్వవిద్యాలయానికి "రైతు సేవా కేంద్రం" (కిసాన్ భవన్) స్థాపించుటకు జనవరి 20 2009 న దానం చేసారు. ఆయన ఈ కిసాన్ భవనాన్ని (వ్యవసాయ పరిశోధనా కేంద్రం) ఆయన తల్లిదండ్రులైన పాలడుగు లక్ష్మయ్య, నాగరత్నమ్మ గార్ల కిసాన్ భవనంగా నామకరణం చేసారు.దీనిని పార్లమెంటు సభ్యులు సచిన్ పైలట్ ప్రారంభించారు.
## మరణం
ఆయన కేన్సర్ వ్యాధితో బాధపడుతూ 2015 జనవరి 19 న కన్నుమూసారు.

## మూలాలు

## ఇతర లింకులు
* Paladugu, a leader with a difference
వర్గం:1940 జననాలు
వర్గం:2015 మరణాలు
వర్గం:భారత జాతీయ కాంగ్రెస్ నాయకులు
వర్గం:కృష్ణా జిల్లా రాజకీయ నాయకులు
వర్గం:క్యాన్సర్ వ్యాధి మరణాలు
వర్గం:కృష్ణా జిల్లా నుండి ఎన్నికైన శాసన సభ్యులు
వర్గం:కృష్ణా జిల్లాకు చెందిన శాసనమండలి సభ్యులు
వర్గం:కృష్ణా జిల్లాకు చెందిన రాజ్యసభ సభ్యులు
మట్టి మెకోనెన్

**మట్టి మెకోనెన్** (ఏప్రిల్ 16 1952 - జూన్ 26 2015) మొబైల్ కమ్యూనికేషన్స్ రంగంలో సాంకేతిక నిపుణుడు. ఆయన నోకియా నెట్ వర్క్, టెలి ఫిన్‌లాండ్ వంటి సంస్థలలో పనిచేసారు. మెకోనెన్ మొబైల్ నెట్‌వర్క్ ద్వారా ఎస్.ఎం.ఎస్ పంపే ఆలోచనను అభివృద్ధి చేసారు. టెక్స్ట్ మెసేజ్ ఆవిర్భావంలో కీలక భూమిక పోషించి ఎస్ఎంఎస్ పితామహుడిగా గుర్తింపుతెచ్చుకున్నారు. ఎస్.ఎం.ఎస్. అభివృద్ధికి కీలక కృషి చేసినందుకుగానూ 2008 లో మెకానెన్ "ద ఎకనమిస్తు" ఇన్నోవేషన్ అవార్డును పొందారు.
## జీవిత విశేషాలు
కొన్ని ఆధారాల ప్రకారం మెకానెన్ సుయోముస్సాల్మి జన్మించారు. ఆయన 1976లో ఓలూ టెక్నికల్ కళాశాల నుండి ఎలక్ట్రికల్ ఇంజనీరుగా పట్టభద్రుడైనాడు. ఆయన టెలికం, పోస్టల్ ఏజన్సీలో సిస్టం ఇంజనీరు,వైర్‌లెస్ కమ్యూనికేషన్స్ అభివృద్ధి వంటి శాఖలలో పనిచేసారు (1976–1983). ఆయన PTL జ్య్ 1984 నుండి 1988 వరకు ఉపాధ్యక్షునిగా ఉన్నారు. అదే కాలంలో జి.ఎస్.ఎం. టెక్నాలజీ అభివృద్ధి చేయు కార్యక్రమంలో నిమగ్నమైనారు. ఆయన 1989 వరకు మొబైల్ కమ్యూనికేషన్స్ యూనిట్ కు అధ్యక్షులుగా ఉన్నారు. ఆ సంస్థ ఆ తదుపరి టెలి ఫిన్‌లాండ్ గా పేరు మార్చుకుంది. ఆయన 1995-2000 వరకు మొబైల్ కమ్యూనికేషన్స్ గ్రూపుకు ఉపాధ్యక్షునిగా తన సేవలనందించారు. 2000లో ఆయన మొబైల్ ఇంటర్నెట్ ఆపరేటర్ యూనిట్ కు అధ్యక్షులు, బోర్డు మెంబరుగా ఉన్నారు. ఆ సంస్థ సొనేరాగా నామం మార్చుకుంది.

2000 నవంబరులో మెకోణెన్ నోకియా నెట్‌వర్క్స్ ప్రొఫెషనల్ సర్వీసెస్ లో విభాగాధిపతిగా చేరారు. ఆ తరువాత ఆయన ఫిబ్రవరి 1 2003 న పిన్నెట్ ఓయే సంస్థకు సి.యి.ఓగా చేరారు. a position which he held until 31 October 2005.

2006 ప్రారంభంలో ఆయన టియేతో-ఎక్ష్, పి.ఆర్ ఏజన్సీ ఎవియా సంస్థలకు బోర్డు మెంబరుగా తన సేవలనందించారు.

## మూలాలు

## ఇతర లింకులు

వర్గం:1952 జననాలు
వర్గం:2015 మరణాలు
వర్గం:సాంకేతిక నిపుణులు
అమ్మోనియం క్లోరేట్

**అమ్మోనియం క్లోరేట్** ఒక రసాయనిక సమ్మేళనం..

## భౌతిక లక్షణాలు
అమ్మోనియం క్లోరేట్ ఒక ఆకర్బన సమ్మేళనపదార్థం. రంగులేని చిన్న స్పటిక రూపంలో ఉండును. ఇది నీటిలో సులభంగా, త్వరితంగా కరుగు స్వభావాన్ని కలిగి యున్నది. ఈ సమ్మేళనం బలమైనఆక్సీకరణ పదార్థం. అమ్మోనియంక్లోరేట్ సజల ఆల్కహాల్ లో స్వల్పంగా కరుగుతుంది. కాని గాఢ ఆల్కహాల్ లో కరుగదు. అమ్మోనియం క్లోరేట్ బలమైన ఆక్సికరణి కావున దిని ఎటువంటి పరిస్థితి లోను మండే పదార్థాలతో కలిపి నిల్వ ఉంచరాదు.

అమ్మోనియం క్లోరేట్ యొక్క రసాయనిక సంకేతం H4ClNO3. ఈ సమ్మేళనపదార్థం యొక్క సాంద్రత 2.42 గ్రాములు/సెం.మీ3.ఈ సమ్మేళన పదార్థం యొక్క అణుభారం101.49 గ్రాములు/. మోల్−1.  ద్రవీభవన స్థానం102&nbsp;°C

## ఉత్పత్తి విధానం
క్లోరిక్‌ ఆమ్లాన్ని అమ్మోనియా లేదా అమ్మోనియం కార్బోనేట్‌తో తటస్థింకరించడంవలన అమ్మోనియం క్లోరేట్ ఏర్పడును.
:\mathrm{HClO_3 + NH_3 \longrightarrow NH_4 ClO_3}
:\mathrm{2 \ HClO_3 + (NH_4)_2 CO_3 \cdot H_2 O \longrightarrow 2 \ NH_4 ClO_3 + CO_2 + 2 \ H_2 O}
, బేరియం, స్ట్రాన్షియం, లేదా కాల్షియం క్లోరేట్‌లను అమ్మోనియకార్బోనేట్ లేదా అమ్మోనియం సల్ఫేట్‌లతో చర్య జరిపించిన ఆయా మూలకాల కార్బొనేట్లులేదా సల్ఫేట్‌లు అవక్షేపంగా ఏర్పడగా, అమ్మోనియం క్లోరేట్ ద్రవరూపంలో ఏర్పడును.అమ్మోనియం క్లోరేట్ సన్నని సూదులవంటి స్పటికాలుగారుపుదిద్దుకోనును. 

బేరియం క్లోరెట్ ను అమ్మోనియం సల్ఫేట్ తో రసాయన చర్య జరిపించిన అమ్మోనియం క్లోరేట్+బేరియం సల్ఫేట్, నీరు ఏర్పడును.
::\mathrm{Ba(ClO_3 )_2 \cdot H_2 O + (NH_4 )_2 SO_4 \longrightarrow 2 \ NH_4 ClO_3 + BaSO_4 + H_2 O}

కాల్షియం క్లోరెట్ ను అమ్మోనియం సల్ఫేట్ తో రసాయనిక చర్య జరిపించినను అమ్మోనియం క్లోరెట్ ఉత్పత్తి అగును.
::\mathrm{2 \ CaClO_3 + (NH_4 )_2 SO_4 \longrightarrow 2 \ NH_4 ClO_3 + Ca_2 SO_4}

## రసాయన చర్యలు
వేడిచేసినప్పుడు 102C ఉష్ణోగ్రత వద్ద వియోగం చెందును. వియోగ ఫలితంగా నత్రజని, క్లోరిన్,, ఆక్సిజన్ వాయువులు వెలువడును. అమ్మోనియం క్లోరేట్ బలమైన ఆక్సికరణి అయినప్పటికీ, స్థిరమైన అక్సికరణి అగుటచే ఇది కొన్ని సందర్భాలలో, గది ఉష్ణోగ్రత వద్దకూడా తీవ్రస్థాయిలో వియోగం చెందును. అమ్మోనియం క్లోరేట్ ద్రవాలు కుడా అస్థిరమైనవే.

## ఉపయోగాలు
దీనిని ప్రేలుడు పదార్థంగా (explosive), రసాయన పదార్థంగా,, ఆక్సీకరణిగా ఉపయోగిస్తారు.

## మూలాలు

వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు